Sign in / Join Monday, November 29, 2021 ikteb hawn… Fittex Birkirkara jirbħu b'żewġ goals fit-tieni taqsima Minn talk.mt November 28, 2021 talk.mt Birkirkara .................2 Sliema Wanderers ...0 Birkirkara rritornaw għar- rebħ hekk kif doppjetta ta' Luke Montebello fit-tieni taqsima rathom jegħlbu lil Sliema Wanderers bl-iskor ta' 2-0. B'hekk huma telgħu fit-tieni post bi 18-il punt wara li fl-aħħar tliet partiti kienu ġabru biss punt. Min-naħa l-oħra, wara d-daqqa ta' ħarta tat-telf tal-protest tal-logħba kontra Valletta, Sliema sofrew telfa oħra biex b'hekk baqgħu ankrati fil-qiegħ tal- klassifika. Wara bidu kwiet, Birkirkara marru viċin meta Luke Montebello għadda l-ballun lejn Ryan Scicluna mix-xellug u x-xutt ta' dan ta' l-aħħar ġie mblukkat tajjeb mill-goalkeeper David Cassar. Sliema rrispondew fl-34 minuta b'xutt mill-bogħod ta' Gui Inters li falla bi ftit u żewġ minuti wara, huma kienu sfortunati li laqtu l-mimduda bi free-kick ta' Edmond Agius. Birkirkara wieġbu b'xutt qawwi ta' Diego Venancio li ġie salvat minn Cassar biex lejn tmiem l-ewwel taqsima, minn corner ta' Agius, id-daqqa ta' ras tas-sostitut Jean Paul Farrugia ġie mdawwar f'corner mill-goalkeeper Daniel Fernandes. Sitt minuti fit-tieni taqsima, kienu Birkirkara li fetħu l-iskor meta ngħataw penalty wara li Federico Falcone ġie mwaqqa' fil-kaxxa minn Juan Pablo Morales u mill-11-il metru LUKE MONTEBELLO ma żbaljax. Il-Karkariżi komplew igawdu l-inizjattiva u fit-62 minuta Yannick Yankam temm azzjoni personali b'xutt fil-baxx li Cassar salva iżda ma żammx b'Falcone jonqos milli japprofitta ruħu. Żewġ minuti wara, daqqa ta' ras ta' Jean Paul Farrugia ġiet salvata mill-goalkeeper ta' Birkirkara. Fis-67 minuta l-Istripes rduppjaw meta Yannick Yankam għadda l-ballun lejn LUKE MONTEBELLO fuq in-naħa l-oħra tal-kaxxa li kkontrolla qabel għeleb lil Cassar b'xutt fil-baxx. Fis-77 minuta, Miguel Fernandes kellu xutt mill-viċin wara li Ruiz kklerja qasir imma x-xutt ġie mdawwar f'corner bi bravura minn Daniel Fernandes. REFEREES: Jurgen Spiteri, Mitchell Scerri RABA' UFF: Matthew Degabriele SKORER: L. Montebello 51 pen, 67 (B) AMMONITI: J. Engerer, V. Berisha, E. Agius, G. Aquilina, J. Morales, D. Cassar, D. Holla (S); L. Aguirre, R. Scicluna (B) Artiklu preċedenti Sirens jirritornaw għar-rebħ Artiklu li jmiss Valletta jitilgħu fit-tieni post